**SZAKKÉPZÉSI MUNKASZERZŐDÉS**

mely létrejött - a tanuló, illetve a képzésben részt vevő személy szakirányú oktatásban való részvétele céljából - egyrészről a

**cégnév/ egyéni vállalkozó neve** (székhelye:………….;

cégjegyzékszáma/ egyéni vállalkozó esetén annak nyilvántartásba vételi száma:………….; adószáma:………….;

statisztikai számjele: ………….

elérhetősége: +36/…………….{telefon} és ……………@...............{e-mail}

képviselő neve és annak beosztása: ………….)

mint duális képzőhely (a továbbiakban: „**Munkáltató**”);

másrészről

**…(név)**

(lakcím: ….………..

anyja neve: ………………

születési helye: …születési ideje: …………………

szig.száma: ….

adóazonosító jele: …..

TAJ száma: …

Oktatási azonosítója: …………

elérhetősége: +36/………..{telefon }és ………………..@......{e-mail})

18 év alatti képzésben résztvevő esetében törvényes képviselő (szülő/gyám) adatai:

Törvényes képviselő neve: ……..

Törvényes képviselő lakcíme: …….

Törvényes képviselő elérhetősége: +36/………..{telefon }és ………………..@......{e-mail})

mint képzésben résztvevő

(továbbiakban: „**Munkavállaló**”)

(a Munkáltató és a Munkavállaló a továbbiakban együttesen: „**Felek**”)

között az alulírott napon és az alábbi feltételek mellett munkaviszony jön létre:

1. A Felek a szakképzésről szóló 2019. évi LXXX. törvény (Szakképzési tv.) előírásai szerint kölcsönösen és egybehangzóan nyilatkoznak arról, hogy egymással szakképzési munkaszerződést kötnek, mely alapján a Munkavállaló elfogadja a szakirányú oktatásban való részvétel feltételeit és kötelezettséget vállal a Munkáltató irányítása szerint a szakirányú oktatásban való részvételre és a Munkáltató vállalja a Munkavállaló - egészségvédelmi és munkavédelmi szempontból biztonságos munkahelyen történő - szakirányú oktatáson való foglalkoztatását és oktatását, továbbá kötelezettséget vállal a Szakképzési törvény előírásai szerint meghatározott és jelen szerződésben rögzített munkabér és egyéb juttatások nyújtására. A Munkáltató a Munkavállalót [*szakmajegyzék szerinti*] …………………… munkakörben, határozott időtartamra alkalmazza a jelen munkaszerződésben foglaltak szerint, **202… év …………………. hónap ……………napjától**

**202.. év…………. hónap…….napjáig. Felek rögzítik, hogy a szakirányú oktatás időtartama heti …. óra.**

A szakképzési munkaszerződés alapján oktatott szakma képzési ideje a Szakmajegyzék szerint: ……év

A szakképzési munkaszerződés megkötéséig korábban megszerzett szakmáinak száma: …….

1. A munkavégzés helye (szakirányú oktatás) elsősorban a Munkáltató mindenkori székhelye (cím: ………….), továbbá a Munkavállaló munkaköre és faladatai alapján a munkaviszonnyal összefüggően a munkáltató azon telephelyei belföldön, melyeken a munkavégzés a munkavállaló számára nem ütközik aránytalan nehézségbe.

A szakirányú oktatás helye: ……………………………………………….(cím

Felek jogai és kötelezettségei

1. A Munkavállaló jogai és kötelezettségei:

3.1 A szakképzési munkaszerződéssel a Munkavállaló elfogadja a szakirányú oktatásban való részvétel feltételeit és kötelezettséget vállal a Munkáltató irányítása szerint a szakirányú oktatásban való részvételre. Munkáltató vállalja a tanuló, illetve a képzésben részt vevő személy szakirányú oktatáson való foglalkoztatását és oktatását, továbbá kötelezettséget vállal a tanuló, illetve a képzésben részt vevő személy számára az e törvényben meghatározott juttatások nyújtására. A szakirányú oktatásban szakképzési munkaszerződéssel való részvétel esetén, ha e törvény eltérően nem rendelkezik, a Munkavállaló oktatására a Munkáltatónál a Szakképzési tv. 82. § (1) bekezdés *b)*pontja szerint kijelölt személy gyakorolja az oktató törvényben meghatározott jogait és teljesíti kötelezettségeit.

* 1. A Munkavállaló teljes napi munkaideje nem haladhatja meg a Szakképzési tv. 78. § (1) bekezdésében meghatározott mértéket, mely szerint a szakirányú oktatás időtartama a napi nyolc órát, ha a Munkavállaló fiatal munkavállaló, a napi hét órát nem haladhatja meg, melybe a munkaközi szünet időtartama beleszámít a Szakképzési tv. 78. § (3) bekezdése szerint. A Munkavállaló a napi szakirányú oktatási időt meghaladó szakirányú oktatásban nem vehet részt.
  2. A Munkavállaló számára legfeljebb négyhetes munkaidőkeretet lehet elrendelni.
  3. A Munkavállaló számára rendkívüli munkaidő nem rendelhető el.
  4. A tanulót évente negyvenöt munkanap, a képzésben részt vevő személyt évente harminc munkanap szabadság illeti meg. A tanuló szabadságának kiadásánál figyelemmel kell lenni az őszi, téli, tavaszi és nyári szünet rendjére. A nyári szünetben legalább húsz munkanap szabadságot egybefüggően kell kiadni az érintett tanuló véleményének kikérését követően.
  5. A napi szakirányú oktatási időt arányosan csökkenteni kell, ha a szakirányú oktatás rendszeresen olyan helyszínen történik, ahol a duális képzőhellyel munkaviszonyban álló munkavállalókat olyan munkarendben foglalkoztatják, amely nyolcórásnál rövidebb munkaidő-beosztást ír elő.

3.7 A Munkavállaló mentesül a duális képzőhelyen történő rendelkezésre állási és munkavégzési kötelezettségének teljesítése alól, mely időszakra a Munkavállalót távolléti díj illeti meg a szakképzési tv. 84. § (6) bekezdése szerint:

a) a közismereti és az olyan oktatási napokon, amikor a szakirányú oktatáshoz kapcsolódó tananyagelemet a szakirányú oktatás a szakképzésről szóló törvény végrehajtásáról szóló 12/2020. (II.7.) Kormányrendelet (a továbbiakban Kormányrendelet) 223/A. § (2) bekezdése szerint közösen elfogadott képzési programja szerint a szakképző intézmény végzi, vagy a tanuló, illetve a képzésben részt vevő személy a tanulmányi versenyre a szakképző intézmény által szervezett felkészítésben, illetve versenyen vesz részt,

b) a szakképző intézmény által szervezett olyan rendezvény napján, amelyen minden tanuló, illetve képzésben részt vevő személy részvétele kötelező,

c) a Munkavállaló vizsgája napján és a vizsgát közvetlenül megelőző három munkanapon,

d) minden olyan esetben, amikor a munkajogi szabályok szerint a munkavállaló mentesül a munkavégzési kötelezettség alól,

e) érettségi vizsgatárgyanként – az érettségi vizsga napját is beszámítva – négy munkanapra.

* 1. A Munkavállaló kötelezettséget vállal arra, hogy a munkavégzésre a rá irányadó munkarend szerinti időben, a megállapodott helyen, munkára alkalmas állapotban megjelenik, és a munkaidőt munkával tölti. Amennyiben munkáját bármely okból nem tudja elvégezni, a Munkavállaló köteles erről felettesét haladéktalanul tájékoztatni. A Munkavállaló köteles a munkakörének ellátáshoz szükséges bizalomnak megfelelő magatartást tanúsítani. Amennyiben tudomást szerez a Munkáltató tevékenységi körét érintő üzleti lehetőségről, köteles erről a Munkáltatót tájékoztatni.
  2. A Munkavállaló kötelezettséget vállal arra, hogy a Munkáltató utasításait végrehajtja, a munkarendet és a munkavédelmi intézkedéseket, valamint az egészségügyi és biztonsági előírásokat betartja. A munkavállaló a Munkáltató képzési rendjét megtartja, a képzésre vonatkozó és egyéb utasításait végrehajtja, a szakmai ismereteket a képességeinek megfelelően elsajátítja, a munkarendet, a biztonsági, egészségügyi és munkavédelmi előírásokat megtartja, nem tanúsít olyan magatartást, amellyel a Munkáltatónak jogos gazdasági vagy egyéb érdekeit veszélyeztetné.
  3. A munkavállaló szakirányú oktatás körébe tartozó munkafeladatai: …………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………..
  4. oktatója: …………………………………….{név})

1. A munkáltató jogai és kötelezettségei
   1. A Munkáltató vállalja a Munkavállaló szakirányú oktatáson való foglalkoztatását és oktatását, továbbá kötelezettséget vállal a tanuló, illetve a képzésben részt vevő személy számára a Szakképzési törvény előírásai szerint meghatározott és e szerződésben rögzített munkabér és egyéb juttatások nyújtására.
   2. Munkáltató jelen szerződés aláírásával egyidejűleg tájékoztatta Munkavállalót a Munka törvénykönyvéről szóló 2012. évi I. törvény (továbbiakban: Mt.) 46. § és 47. § szerinti feltételekről, melyet legkésőbb a munkaviszony kezdetétől számított hét napon belül írásban megkap a munkavállaló, mely tartalmazza a tájékoztatást a munkáltatói jogkör gyakorlójáról, a munkaviszony kezdetéről, tartamáról, a munkahelyről, a munkakörbe tartozó feladatokról, a napi munkaidő tartamáról, a hét azon napjairól, amelyekre munkaidő osztható be, a beosztás szerinti napi munkaidő lehetséges kezdő és befejező időpontjáról, a rendkívüli munkaidő lehetséges tartamáról, a munkáltató tevékenységének sajátos jellegéről (90. §), a munkabérről való elszámolás módjáról, a munkabérfizetés gyakoriságáról, a kifizetés napjáról, az alapbéren túli munkabérről és egyéb juttatásokról, a szabadságnapok számáról, számítási módjáról és kiadásának szabályairól, a munkaviszony megszüntetésével összefüggő szabályokról, különösen a felmondási idő megállapításának szabályairól, a munkáltató képzési politikájáról, a munkavállaló által igénybe vehető képzésre fordítható idő tartamáról a hatóság megnevezéséről, amely részére a munkáltató a munkaviszonnyal kapcsolatos közterhet megfizeti, továbbá arról, hogy a munkáltató kollektív szerződés hatálya alá tartozik-e.

A munkáltató a fentiek változásáról, valamint a felek nevéről, továbbá a megállapodás teljesítése szempontjából lényeges adatokról a munkavállalót legkésőbb a változás hatálybalépésének időpontjában írásban tájékoztatja.

Nem terheli a munkáltatót a fenti tájékoztatási kötelezettség – a munkáltatói jogkör gyakorlójának megnevezésén kívül - ha a munkaviszony tartama a napi fél órát nem haladja meg.

* 1. Nem terheli a munkáltatót tájékoztatási kötelezettség olyan munkafeltételről, amelyben a felek írásban kifejezetten megállapodtak.
  2. Ha a munkaviszony hét nap eltelte előtt megszűnik, a munkáltató a tájékoztatási kötelezettségét legkésőbb az utolsó munkában töltött naptól, egyébként legkésőbb a munkaviszony megszűnésétől számított ötödik munkanapon teljesíti.
  3. A tizenöt napot meghaladó külföldön történő munkavégzés esetén – 4.2 pontban foglaltakon kívül - a munkavállalót - legkésőbb a külföldre való kiutazást megelőző hét nappal - írásban tájékoztatni kell a külföldi munkavégzés helyéről és tartamáról, a pénzbeni és természetbeni juttatásról, a munkavégzés helyén irányadó díjazás valamint utazási, étkezési és lakhatási költségek megtérítésének szabályairól, feltételeiről, a pénzbeli és a természetbeni juttatásokról, a díjazás és egyéb juttatás pénzneméről, a határon átnyúló szolgáltatásnyújtást végző munkáltató és az általa kiküldött munkavállaló jogaival és kötelezettségeivel összefüggő lényeges információt tartalmazó egységes nemzeti honlap elérhetőségéről, továbbá a hazatérésre irányadó szabályokról.
  4. A Munkáltató a szakképzési munkaszerződés aláírásával egyidejűleg –a 4.1-4.5-ban foglaltak mellett – írásban tájékoztatja a Munkavállalót a munkabér és az egyéb juttatás kifizetésének időpontjáról, az azt terhelő fizetési kötelezettségek levonásáról, a tanuló, illetve a képzésben részt vevő személy számára nyújtható egyéb juttatások és kedvezmények megjelölését, azok mértékét és nyújtásának feltételeit, a szakirányú oktatásáért felelős személy családi és utónevéről és elérhetőségéről, a duális képzőhely által igénybe vett vagy várhatóan igénybevételre kerülő közreműködő megnevezéséről, székhelyén vagy telephelyén lévő szakirányú oktatási helyszínéről vagy helyszíneiről, képviselőjének családi és utónevéről, a tanuló, illetve a képzésben részt vevő személy közreműködőhöz történő kirendelésének időtartamáról.

4.7 A Munkavállaló köteles a munkája során tudomására jutott üzleti titkot a szakképzési munkaszerződés megszűnését követően is megőrizni.

1. A szakképzési munkaszerződés megszűnése, megszüntetése és a tanulói, illetve felnőttképzési jogviszony szünetelése
   1. A szakképzési munkaszerződés megszűnik

a) a tanulói jogviszony, illetve a felnőttképzési jogviszony megszűnése hónapjának utolsó napján, ha a Munkavállaló tanulmányait más szakképző intézményben nem folytatja. Ez esetben a Szakképzési tv. 87. § (2) bekezdése alapján a szakképző intézmény haladéktalanul értesíti a tanulói jogviszony, illetve a felnőttképzési jogviszony megszűnésének napjáról a duális képzőhelyet. Az értesítés elmulasztásából fakadó károkért a szakképző intézmény felel.-,

b) annak a tanítási évnek a tanév szakképzésben alkalmazandó rendjéről szóló miniszteri rendeletben meghatározott utolsó tanítási napján, amelyben a tanuló a szakirányú oktatást közvetlenül követő első szakmai vizsgáját megkezdi. Ez esetben a Szakképzési tv. 87. § (3) bekezdése alapján a duális képzőhely tekintetében, ideértve az ágazati képzőközpontot létrehozó gazdálkodó szervezetet is – megállapodhatnak a szakképzési munkaszerződés alapján létrejött munkaviszony határozatlan idejű munkaviszonnyá történő alakításáról. Ebben az esetben a munkaviszony a szakképzési munkaszerződés megkötésétől kezdve folyamatosan fennáll.

c) a Munkáltató jogutód nélküli megszűnése napján,

d) a szakirányú oktatásban való részvételtől eltiltó határozat véglegessé válásának napján, azonnali végrehajtás elrendelése esetén a határozat közlésének napján,

e) Munkavállaló halála napján.

* 1. A szakképzési munkaszerződés megszüntethető

-közös megegyezéssel a közös megegyezésben megjelölt nappal,

-felmondással a felmondás közlésétől számított tizenötödik nappal,

-azonnali hatályú felmondással az azonnali hatályú felmondás közlésének napjával.

A szakképzési munkaszerződést azonnali hatályú felmondással bármelyik fél megszüntetheti, ha a másik fél

a) a szakképzési munkaszerződésben vállalt lényeges kötelezettségét szándékosan vagy súlyos gondatlansággal jelentős mértékben megszegi vagy

b) egyébként olyan magatartást tanúsít, amely a szakképzési munkaszerződés fenntartását lehetetlenné teszi, és emiatt lehetetlenné válik vagy jelentős akadályba ütközik a tanuló, illetve a képzésben részt vevő személy szakmai vizsgára történő felkészülése vagy a szakirányú oktatás további biztosítása a tanuló, illetve a képzésben részt vevő személy részére.

A Munkavállaló a szakképzési munkaszerződést jogszabálysértésre hivatkozva a jogszabálysértés pontos megjelölésével azonnali hatályú felmondással felmondhatja.

A Munkáltató azonnali hatályú felmondással abban az esetben is megszüntetheti a szakképzési munkaszerződést, ha a szakképző intézmény a Munkavállalót elégtelen tanulmányi eredmény miatt a szakirányú oktatás időtartama alatt másodszor kötelezte évfolyamismétlésre.

A Munkáltató a felmondást és az azonnali hatályú felmondást indokolni köteles. Az indokolásból a felmondás okának világosan ki kell tűnnie. Vita esetén a felmondás és az azonnali hatályú felmondás indokának valódiságát és okszerűségét a Munkáltatónak kell bizonyítania.

A felek a felmondással és az azonnali hatályú felmondással szemben a felmondás közlésétől számított tizenöt napon belül bírósághoz fordulhatnak. A keresetnek a felmondás és az azonnali hatályú felmondás végrehajtására nincs halasztó hatálya.

A munkaviszony jogellenes megszüntetésének jogkövetkezményére az Mt. 82. §-át és 84. §-át kell alkalmazni azzal, hogy nincs helye a munkaviszony helyreállításának.

* 1. A tanulói, illetve felnőttképzési jogviszony szünetelése:

A tanulói jogviszony, illetve a felnőttképzési jogviszony szünetelése alatt a szakképzési munkaszerződésből eredő jogok és kötelezettségek nem illetik meg és nem terhelik a feleket. A tanulói jogviszony, illetve a felnőttképzési jogviszony szünetelése alatt a Munkavállaló munkabérre és más juttatásra nem jogosult. A tanuló tanulói jogviszonya, illetve a képzésben részt vevő személy felnőttképzési jogviszonya szünetelésének kezdetéről és végéről a szakképző intézmény haladéktalanul értesíti a Munkáltatót.

* 1. Közös szabályok a szakképzési munkaszerződés megszűnése, megszüntetése esetén:

A duális képzőhely –a Szakképzési Tv. 87. § (1) bekezdés b) pontja szerinti eset kivételével – a szakképzési munkaszerződés megszűnésével, illetve megszüntetésével egyidejűleg e tényről értesíti a szakképző intézményt. A Munkáltató a szakképzési munkaszerződés megszűnésekor, illetve megszüntetésekor a Munkavállaló részére – a munkaviszonyra vonatkozó szabályban és egyéb jogszabályokban előírt igazolások mellett – igazolást állít ki a szakirányú oktatásban eltöltött időről és a megszerzett szakmai ismeretekről.

* 1. A Munkavállaló kártérítési felelősségére az Mt. XIV. fejezetét, a Munkáltató kártérítési felelősségére az Mt. XIII. fejezetét kell alkalmazni azzal, hogy a Munkavállaló részére a Munkáltatónak - a Munkavállaló által okozott, de a Munkavállaló által meg nem térített károk fedezetére - felelősségbiztosítással kell rendelkeznie, valamint a szakképzési munkaszerződéssel kapcsolatos jogvitát megelőzően kötelezően igénybe kell venni a gazdasági kamara mellett szervezett békéltető testület közvetítését a felek között a jogvita feloldása érdekében és kártérítési per csak ennek eredménytelensége esetén indítható és a közvetítési tevékenységgel kapcsolatosan felmerült díj és eljárási költség a Munkáltatót terheli.

1. *A szakképzési munkaszerződés alapján járó munkabér]*
   1. A Munkáltató a Kormányrendelet 253. § (1) bekezdésében foglaltak alapján a Munkavállaló munkabérét havi bruttó …………………….. Ft-ban, azaz …………………………….. forintban határozza meg, melyet a Munkáltató a Munkavállaló……………….számlavezető pénzintézetnél vezetett ………………….számú bankszámlájára utólag, a tárgyhót követő hónap tizedik napjáig történő átutalással teljesít. Munkáltató kijelenti, hogy az e pontban meghatározott munkabér összegének megállapításánál figyelembe vette a Munkavállaló szakmai felkészültségét és tanulmányi eredményeit.
   2. A Munkavállalót egyéb juttatásként megilletik a Munkáltatónál a Munkavállaló által választott szakmához szükséges szakképzettséggel betöltött munkakörben foglalkoztatottak részére biztosított juttatások.
   3. A Munkavállalót a munkabér és juttatások a szakképzési munkaszerződés hatálybalépésének napjától, teljes hónapra illetik meg. Ha a szakképzési munkaszerződés a tanév megkezdése után, hónap közben jön létre vagy szűnik meg, a tanulót, illetve a képzésben részt vevő személyt a 6.1. -6.2. pontszerinti munkabér és juttatások időarányos része illeti meg.
   4. A tanuló, illetve a képzésben részt vevő személy a szakképzési munkaszerződés időtartama alatt a társadalombiztosítás ellátásaira való jogosultság szempontjából munkaviszonyban foglalkoztatott biztosítottnak minősül, a munkaviszony időtartama nyugellátásra jogosító szolgálati időnek, munkabére nyugdíjalapot képező jövedelemnek számít.
   5. A Munkavállaló számára a Szakképzési tv. 85. § (2) bekezdése szerinti egyéb juttatást a tanuló, illetve a képzésben részt vevő személy által választott szakmához szükséges szakképzettséggel betöltött munkakörben foglalkoztatottak részére biztosított juttatással azonos mértékben, de legfeljebb a tárgyév első hónapjának első napján érvényes kötelező legkisebb havi munkabér mértékéig kell biztosítani. Az egyéb juttatásra a tanuló, illetve a képzésben részt vevő személy az általa ledolgozott napokra tekintettel arányosan jogosult.
   6. A tanulónak, illetve a képzésben részt vevő személynek a Szakképzési tv. 85. §-ában meghatározott juttatásait a tanuló, illetve a képzésben részt vevő személy igazolatlan mulasztásával arányosan csökkenteni kell.

7.A munkavállalóval tanulói jogviszonyban vagy felnőttképzési jogviszonyban álló szakképző intézmény neve: ……….,

székhelye: ……….,

elérhetősége……….{telefon és e-mail},

OM azonosítója: ……….,

képviselőjének neve és beosztása: …………

Tagintézmény neve: …………

Tagintézmény címe: ……..

elérhetősége………. {telefon és e-mail},

A munkavállaló a munkaszerződés aláírásakor a szakirányú oktatás …. évfolyam ….. féléve………(egyéb, éves képzés)……..folytat tanulmányt.

1. A munkavállaló oktatásának munkarendje: ……………….
2. A szakképzési munkaszerződést, annak módosítását és felmondását írásba kell foglalni. A szakképzési munkaszerződés tartalmát a felek közös megegyezéssel módosíthatják. Szakképzési munkaszerződés azzal a tanulóval, illetve a képzésben részt vevő személlyel köthető, aki a szakmára előírt egészségügyi feltételeknek és pályaalkalmassági követelményeknek megfelel. Fiatal munkavállaló estében a munkaszerződés módosítására, megszüntetésére irányuló szándék esetében a törvényes képviselő hozzájárulása szükséges.
3. Az Mt.előírási szerint a Felek kötelesek egymást minden olyan tényről, adatról, körülményről vagy ezek változásáról tájékoztatni, amely a munkaviszony létesítése, valamint a Munka Törvénykönyvében meghatározott jogok gyakorlása és a kötelezettségek teljesítése szempontjából lényeges, ideértve a Munkavállaló személyes adataiban történt változásokat, – különösen az értesítési, elérhetőségi címének és a munkabér fizetés céljából használt bankszámlaszámának változását -, amelyet köteles haladéktalanul közölni a Munkáltatóval.
4. A jelen munkaszerződés által nem érintett egyéb kérdésekben a munkaviszonyra vonatkozó hatályos magyar jogszabályok, így különösen a Munka Törvénykönyvéről szóló 2012. évi I. törvény (Mt.), a szakképzésről szóló 2019. évi LXXX. törvény (Szakképzési tv.), valamint a szakképzési törvény végrehajtásáról szóló 12/2020. (II. 7.) számú Korm. rendelet (Kormányrendelet) az irányadóak, azzal, hogy az Mt. jelen szerződésben foglaltakra a Szakképzési tv. 83. § (6) bekezdése szerinti korlátozásokkal és eltérésekkel alkalmazható.
5. Munkavállaló kijelenti, hogy másik szakképzési munkaszerződésnek nem alanya és ezt aláírásával megerősíti.

A jelen munkaszerződés 3 (három) eredeti példányban készült, annak egyik példánya a Munkavállalóé, további példányai a Munkáltató részére kerülnek átadásra.

A Felek a jelen munkaszerződést átolvasták és azt, mint akaratukkal mindenben megegyezőt jóváhagyólag aláírták.

Kelt: ………………. (helység) 202.. ……………. ……

……………………………………. ……………………………………….

Munkavállaló Munkáltató

…………………………..

Fiatal munkavállaló esetén

törvényes képviselő

1.sz. melléklet a Közreműködőre vonatkozó adatok\*

\*(amennyiben van)

|  |  |  |  |
| --- | --- | --- | --- |
| Neve: |  | | |
| Székhelye: |  | | |
| Törvényes képviselője: |  | |  |
| Cégjegyzékszáma  *(nyilvántartási száma)* |  | |  |
| Adószáma: |  | |  |
| Statisztikai számjele |  | |  |
| Telefon: |  | e-mail: |  |

A gyakorlati képzés helyének

|  |  |  |  |
| --- | --- | --- | --- |
| Megnevezése: |  | | |
| Címe: |  | | |
| Oktató neve: |  | Gyakorlati ideje (év): |  |
| Szakképzettsége: |  | | |
| Telefon: |  | e-mail: |  |

Az igénybevétel időtartama:

|  |  |  |
| --- | --- | --- |
| A duális képzés | kezdete: |  |
| befejezése: |  |